JESU   KRISTI   KIRKE  AF  SIDSTE  DAGES  HELLIGE  ■  JUNI  2005 

Kirkenyt 


Ældste  Kerr  udpeget  som  for  Kirkens 
uddannelseskommissær 


Chad  Phares,  Kirkens  tidsskrifter 

1 januar  kaldte  Det  Første  Præsi- 
dentskab ældste  W  Rolfe  Kerr  fra 
De  Halvfjerds  til  Kirkens  uddan- 
nelseskommissær. Han  afløser  ældste 
Henry  B.  Eyring  fra  De  Tolv  Apostles 
Kvorum,  der  to  gange  har  tjent  som 
kommissær  i  samlet  ca.  17  år. 

Ældste  Kerr  vil  under  Kirkens  Ud- 
dannelseskomité  føre  tilsyn  med  alle 
enheder  i  Kirkens  Uddannelsessy- 
stem, herunder  Kirkens  højere  lære- 
anstalter: Brigham  Young  University, 
BYU  i  Idaho,  BYU  i  Hawaii  og  LDS 
Business  College  samt  Kirkens  semi- 
nar- og  institutprogrammer  og  en 
række  kirkeledede  skoler  på  folke- 
skoleniveau. 


Følger  forgængernes  eksempel 

Ældste  Kerr  sagde  som  kommis- 
sær for  Kirkens  Uddannelses- 
fond, at  han  føler,  han  »drager  nytte 
af  forgængernes  eksempel.«  Her 
følger  et  tilbageblik  over  dem,  som 
tidligere  har  haft  opgaven: 

Karl  G.  Maeser  1888-1901 
Leder  af  Kirkens  skoler 

Joseph  M.  Tanner  1901-1905 
Leder  af  Kirkens  skoler 

Horace  H.  Cummings  1906  1920 
Kommissær  for  Kirkens  skoler 


Ældste  W.  Rolfe  Kerr 


»Denne  opgave  er  et  stort  ansvar, 
men  det  vil  falde  mig  naturligt,  efter- 
som det  er  det  område,  jeg  har  foku- 
seret på  i  min  karriere,«  sagde  ældste 
Kerr. 

Ældste  Kerr,  der  blev  kaldet  som 
generalautoritet  i  1996,  har  bred  er- 


David  O.  McKay  1920-192 1 

Kirkens  uddannelseskommissær 

John  A.  Widtsoe  1921-1924 
Kirkens  uddannelseskommissær 

Joseph  F.  MerriU  1928  1933 

Kirkens  uddannelseskommissær 

John  A.  Widtsoe  1934-1936 
Kirkens  uddannelseskommissær 

Franklin  L.  West  1936-1953 
Kirkens  uddannelseskommissær 

Ernest  L.  Wilkinson  1953-1970 
Administrator/Inspektør  for 
Unified  Church  Schools  System 


faring  inden  for  uddannelse&områ-- 
det.  Han  har  virket  som  Utahs  kom- 
missær for  højere  uddannelse,  vice- 
rektor på  BYU  og  rektor  for  Dixie 
College  i  Utah.  Han  har  endvidere 
haft  administrative  stillinger  på  Uni- 
versity of  Utah,  Utah  State  University 
og  Weber  State  University  i  Utah. 

Ældste  Kerr  bemærkede,  at  skrif- 
terne såvel  som  alle  profeterne  i  den- 
ne uddeling  har  påpeget  over  for  Kir- 
kens medlemmer  vigtigheden  af  at 
få  en  uddannelse.  Han  sagde:  »Vores 
uddannelse  bør  være  åndelig  såvel 
som  timelig  og  doktrinær  såvel  som 
akademisk.  Vi  har  brug  for  bredde, 
men  også  balance  i  vores  dannelse.« 
Kirkens  Uddannelsessystem  er  møn- 
tet på  både  akademisk  og  åndelig 
uddannelse. 

Efter  at  have  citeret  2  Nephi  9:29: 
»Men  det  er  godt  at  være  lærd,  når 
man  lytter  til  Guds  råd,«  sagde  ældste 


Neal  A.  Maxwell  1970-1976 
Kirkens  uddannelseskommissær 

Jeffrey  R.  Holland  1976-1980 
Kirkens  uddannelseskommissær 

Henry  B.  Eyring  1980-1986 
Kirkens  uddannelseskommissær 

J.  Elliot  Cameron  1986-1989 
Kirkens  uddannelseskommissær 

Henry  B.  Eyring  1992-2004 
Kirkens  uddannelseskommissær 

W.  Rolfe  Kerr  2005 
Kirkens  uddannelseskommissær 

Ældste  Kerr  var  vicerektor  på  BYU  i  begyndelsen  af  1980'erne. 


Kerr:  »Vi  vil  blive  bedre  forældre,  bed- 
re ægtemænd  og  hustruer,  bedre 
samfundsborgere  og  bedre  med- 
lemmer af  Kirken,  når  vi  søger 
uddannelse.« 

Kirkens  Uddannelsessystem  er  pri- 
mært møntet  på  unge  voksne  med- 
lemmer af  Kirken,  men  ca.  12.000 
mennesker,  som  ikke  er  medlemmer 
af  Kirken,  går  verden  over  til  institut, 
hvilket  ikke  blot  gør  det  til  en  effek- 
tiv måde  at  fuldkommengøre  de 
hellige  på,  men  også  til  et  missione- 
ringsredskab. 

Kirkens  Uddannelsessystem  be- 
stræber sig  på  at  indrette  sig  og  være 
fleksibel,  hvad  angår  Kirkens  vækst, 
sagde  ældste  Kerr  En  af  de  største 
udfordringer  er  at  kunne  følge  med 
og  klargøre  uddannelsesprogram- 
merne i  takt  med  Kirkens  vækst 
(se  overskriften  »Kirkeuddannelse 
verden  over«). 

»Et  program  i  så  stor  vækst  kan 


til  tider  synes  overvældende,«  sagde 
ældste  Kerr. 

Ældste  Kerr  er  begejstret  for  sin 
nye  udnævnelse,  fordi  den  giver  ham 
mulighed  for  at  arbejde  med  de 
unge  i  Kirken.  »Jeg  elsker  uddannel- 
se, og  jeg  elsker  unge  mennesker,« 
sagde  han.  »Min  karriere  har  primært 
fokuseret  på  den  aldersgruppe, 
som  Kirkens  Uddannelsessystem 
henvender  sig  til.« 

Kirkens  Uddannelsessystem  be- 


Vaitiare  Timo  og  Karere  Teiho  fra  Mahina 
Menighed  i  Arue  Stav  i  Tahiti  synes  om  at 
gå  til  seminar. 


Kirkeuddannelse 
verden  over 

Kirkens  universiteter 

og  colleges  56.000  elever 


Kirkens  folkeskoler 
og  gymnasieskoler 


9.000  elever 


Seminar  og  institut  735.000  elever 

Fortsættelseskurser 

for  voksne     450.000  medlemmer 


Involverede  lande 


140  lande 


Frivillige 


35.000  medlemmer 


tyder  noget  helt  særligt  for  ældste 
Kerr,  fordi  han  som  ung  var  involve- 
ret i  Kirkens  Uddannelsessystems 
programmer  Han  har  fuldført  semi- 
nar og  institut  og  erkender,  at  det 
har  været  en  velsignelse  i  hans  liv. 
»Jeg  meldte  mig  til  mindst  én  insti- 
tutklasse hvert  semester  i  mine  før- 
ste år  på  Utah  State  University«  sag- 
de han,  »og  det  var  en  vidunderlig 
velsignelse  for  mig.« 

Udover  at  vidne  om  de  velsignel- 
ser han  fik  ved  at  være  institutelev, 
sagde  ældste  Kerr,  at  trofaste  semi- 
narelever får  de  samme  velsignelser. 

»Vi  ser,  at  hjem  og  familier  får 
store  velsignelser,  når  de  unge  går  til 
seminar,«  sagde  han.  »Nogle  vælger 
ikke  at  deltage  og  tænker,  at  det  er 
for  stort  et  offer,  men  på  lang  sigt 
er  det  et  endnu  større  offer  ikke  at 
deltage.«  ■ 

Røde  Kors  priser 
liirken  for  hjælp 
til  mæslingevacci- 
nationer 


M 


edlemmer  af  Det  Første  Præ- 
sidentskab overrakte  den  4.  fe- 
bruar direktøren  for  Amerikansk 
Røde  Kors,  Marsha  H.  Evans,  en 
check  på  en  million  dollars,  som  gik 
til  Mæslingeprojektet,  der  er  et  af 
Røde  Kors'  vaccinationsprogrammer 
for  børn  i  Afrika,  og  som  ventes  at 
redde  1,2  millioner  liv. 

Røde  Kors  tildelte  Kirken  sin  hø- 
jeste anerkendelse  af  bidragydere, 
prisen  American  Red  Cross  Circle  of 
Humanitarians,  som  tak  for  bidraget, 
der  var  den  anden  del  af  Kirkens 
bidrag  på  tre  millioner  dollars. 

Evans  overrakte  ved  en  pressekon- 


ference præsiderende  biskop  H.  Da- 
vid Burton  en  indrammet  avisartikel 
fra  New  York  Times,  som  rettede  en 
tak  til  Røde  Kors'  største  bidragydere. 

»Takket  være  bidrag  fra  det  offent- 
lige samt  gavmilde  humanitære  bi- 
dragydere som  Jesu  Kristi  Kirke  af 
Sidste  Dages  Hellige  redder  Ameri- 
kansk Røde  Kors  liv  via  dette  altaf- 
gørende offendige  sundhedstiltag,« 
sagde  Evans. 

De  afrikanske  lande  er  hårdest  ramt 
af  mæslinger.  Ét  ud  af  hver  100  børn 
dør  af  sygdommen.  De  involverede 
håber,  at  tiltaget  kan  udrydde  sygdom- 
men på  det  afrikanske  kontinent. 

Biskop  Burton  sagde,  at  Kirken 
besluttede  at  bidrage  til  program- 
met, fordi  tiltaget  er  et  forsøg  på  at 
hjælpe  andre,  og  også  fordi  Kirken 
har  et  stort  antal  medlemmer  i  Afri- 
ka. Han  sagde,  at  deltagelse  i  dette 
tiltag  giver  »mulighed  for  mange  af 


vore  lokale  menigheder  kan  arbejde 
frivilligt  og  deltage  i  programmet.« 

Sundhedsvejleder  i  Amerikansk 
Røde  Kors,  dr.  Mark  Grabowsky,  an- 
slår, at  ca.  90  procent  af  alle  afrikan- 
ske børn  bør  vaccineres  for  at  udslet- 
te sygdommen  i  Afrika.  Det  er  pla- 
nen, at  over  200  millioner  afrikanske 
børn  via  mæslingeprogrammet  er 
vaccineret  inden  2006. 

Kirken  har  siden  1986  arbejdet 
sammen  med  Amerikansk  Røde  Kors 
og  har  støttet  nationale  og  interna- 
tionale hjælpeprogrammer. 

»Vi  har  et  langt  og  fint  samarbejde 
med  Amerikansk  Røde  Kors,«  sagde 
biskop  Burton.  »Det  er  et  partner- 
skab, vi  sætter  stor  pris  på.« 

For  nylig  har  Kirken  og  Ameri- 
kansk Røde  Kors  samarbejdet  i  for- 
bindelse med  nødhjælp  efter  orka- 
ner i  USA  i  august,  september  og 
oktober  2004.  ■ 


Biskop  H.  David  Burton  modfager  en  pris  af  Amerikansk  Røde  Kors  efter  at  have  overrakt  et  bidrag  fra  Kirken  til  Røde  Kors' 
mæslingevaccinationsprogram  i  Afrika. 

Oversvømmelser  gør  hundreder  af 
medlemmer  hjemløse,  ødelægger  hjem 
i  Guyana  og  USA 


Fl  lere  end  260  medlemmers  hjem 
blev  destrueret  eller  beskadiget 
under  voldsomme  oversvømmelser 
i  det  sydamerikanske  land  Guyana 
samt  i  Arizona,  Nevada  og  Utah  i 
USA.  Kirken  hjælper  stadig  til. 

Kirkens  indsats  hjælper  tusinder 
i  det  oversvømmede  Guyana 

Efter  at  der  er  faldet  mere  end 
100  cm  regn  i  løbet  af  tre  uger  i  janu- 
ar, som  forårsagede  oversvømmelser 
i  Guyana,  sendte  Kirken  hurtigt 
hjælp.  Der  blev  sendt  mad,  medicin 


og  vand  til  Guyana  i  løbet  af  et  døgn 
efter  en  officiel  anmodning  fra 
regeringen. 

»En  af  grundene  til,  at  de  hen- 
vendte sig  til  os,  er,  at  vi  er  så  kendte 
for  vores  hurtige  indsats,«  sagde  Garry 
Flake,  leder  af  Kirkens  nødhjælp. 

Efter  den  første  sending  sendte 
Kirken  også  tre  containere  med  tøj 
til  landet. 

70  procent  af  nødhjælpen  gik  til 
den  generelle  befolkning,  og  30  pro- 
cent gik  til  Kirkens  medlemmer. 
Kirken  hjalp  også  ved  straks  at  sende 


Hundredtusindvis  af  indbyggBre  i  Guyana  søgte  ly  og  forsyninger,  efter  at  voldsomme 
oversvømmelser  ramte  over  halvdelen  af  landets  indbyggere. 


hjælp  til  medlemmer,  der  havde 
brug  for  hjælp,  hvilket  finansieredes 
af  fasteofferfonden. 

Oversvømmelserne  ramte  over 
halvdelen  af  landets  750.000  indbyg- 
gere og  kostede  mindst  seks  menne- 
sker livet.  Selv  om  ingen  af  landets 
1.600  medlemmer  kom  til  skade  el- 
ler blev  dræbt,  så  mistede  120  med- 
lemmer deres  hjem  på  grund  af 
oversvømmelserne. 

En  kirkebygning,  som  er  den  ene- 
ste bygning,  Kirken  ejer  i  landet,  blev 
beskadiget  af  regnen  og  var  i  flere 
dage  ikke  til  at  komme  ind  i.  En  lejet 
kirkebygning  blev  oversvømmet  og 
svært  beskadiget.  Begge  kirkebyg- 
ninger ligger  i  Georgetown  omegn. 
Der  stod  op  til  en  metei:  vand  i  nogle 
dele  af  bygningerne. 

I  hovedstaden  Georgetown  blev 
mindst  120.000  ramt  af  oversvøm- 
melserne. Foreløbige  beregninger 
viser,  at  over  40  procent  af  de  ramte 
er  børn. 

Kirken  overvåger  stadig  situatio- 
nen i  landet,  og  opstår  der  behov  for 
flere  forsyninger,  vil  Kirken  fortsat 
hjælpe,  sagde  bror  Flake. 

Church  News  bar  bidraget  Hl 
denne  artikel. 

Kirken  tilbyder  hjælp  efter 
oversvømmelser  09  jordskred 

Efter  at  kraftig  regn  og  oversvøm- 
melser i  Arizona,  Californien  og  Ne- 
vada samt  det  sydlige  Utah  destrue- 
rede eller  beskadigede  godt  200  hjem, 
arbejder  medlemmerne  i  disse  om- 
råder stadig  på  at  få  deres  egen  eller 

andres  tilværelse  og  hjem  bragt  i 
orden  igen. 

Oversvømmelser  i  Arizona,  Nevada 
og  Utah  ramte  medlemmer  i  syv 
stave,  destruerede  25  medlemmers 
hjem  og  beskadigede  yderligere  117 
hjem.  Skønt  ingen  mistede  livet,  rase- 
rede oversvømmelserne  store  land- 
brugsområder, især  i  det  sydlige  Utah. 

Green  Valley  Stav  i  St.  George  i 
Utah  blev  hårdest  ramt.  I  denne  stav 
alene  blev  18  medlemmers  hjem 
ødelagde  og  36  beskadiget.  I  Mes- 
quite  Stav  i  Nevada  blev  fire  hjem 
ødelagt  og  28  beskadiget. 

I  La  Conchita  i  Californien  dræb- 
te et  jordskred  ti  mennesker  og 
ødelagt  eller  beskadigede  godt 
30  huse.  Lokale  medlemmer  meld- 
te sig  frivilligt  til  at  hjælpe  lokale 
nødhjælpsorganisationer. 


Kirken  sendte  hurtigt  hjælp  til 
Utah,  Arizona  og  Nevada  efter  over- 
svømmelserne og  sendte  nødhjælp 
i  tre  faser. 

Den  første  fase  bestod  i,  at  lokale 
hjælpeforeninger  og  præstedømme- 
grupper hjalp  med,  hvad  der  var 
behov  for,  efter  oversvømmelserne 
satte  ind  -  bl.a.  at  finde  husly  til 
dem,  der  mistede  deres  hjem  under 
oversvømmelserne. 

I  den  anden  fase  ydede  Kirken  bi- 
drag til  Røde  Kors  i  Nevada  og  Utah. 
Flere  af  Kirkens  bygninger  blev  brugt 
som  Røde  Kors-centre,  hvor  mange 
af  Kirkens  medlemmer  hjalp  til. 

I  tredje  fase  sendte  Kirken  mad  og 
hygiejneartikler  fra  biskoppens  for- 
rådshus  i  St.  George  i  Utah  til  for- 
rådscentre  og  offentlige  nødhjælps- 
centre,  og  der  blev  skaffet  trillebøre 


og  skovle  til  oprydningsmandskabet. 

For  nogle  er  én  ting,  som  gør  øde- 
læggelserne lettere  at  bære,  andres 
frivillige  arbejde.  »Der  blev  gjort  en 
masse  på  frivillig  basis,«  sagde  Garry 
Flake,  leder  af  Kirkens  nødhjælp. 

Seminarelever  fra  gymnasier  i 
St,  George  hjalp  med  at  rydde  op 
i  og  omkring  oversvømmede  eller 
beskadigede  hjem.  ■ 


Nyheder 


Et  hus  i  St.  George  /  Utah  styrter  sammen  og  ned  i  en  flod,  der  er  gået  over  sine  breder 
og  har  eroderet  husets  fundament. 


Norges  1 00-årsdag  fejret  på 
tempelpladsen 

Fl  lere  hundrede  mennesker  af 
skandinavisk  herkomst  samledes 
den  15.  januar  i  Assembly  Hall  på 
Tempelpladsen  for  at  mindes  100- 
årsdagen  for  Norges  uafhængighed. 

Ved  højtideligheden  talte  den  nor- 
ske udsending.  Bendik  Rugaas,  Det 
Internationale  Børnekor  sang,  og 
ældste  Ronald  T.  Halverson  fra  De 
Halvfjerds  gav  i  en  tale  en  hyldest  til 
Norge. 

Ældste  Halvorson  talte  om  den 
tro,  som  de  godt  30.000  skandinavi- 
ske kirkemedlemmer,  som  kom  til 
Utah  i  anden  halvdel  af  det  19.  år- 
hundrede, havde  udvist.  »Det  kræve- 
de mere  end  en  invitation,  det  kræ- 
vede en  helt  speciel  motivation  og 
forståelse  af  de  evangeliske  princip- 
per. Det  krævede  åndelig  overbevis- 
ning og  tro,  ikke  blot  for  at  de  rejste 
hertil,  men  for  at  de  kunne  klare  sig 
i  denne  golde  ødemark,«  sagde  han. 

Efter  sin  tale  overrakte  ældste 

Kirken  renoverer  Slægtshistorisk 
Bibliotek 


Sidst  i  januar  fejrede  Kirlsen 
renoveringen  af  et  af  verdens 
største  slægtshistoriske  biblioteker 
efter  omfattende  forbedringer  af 
Slægtshistorisk  Bibliotek  i  Salt  Lake 
City. 

Den  22.-28.  januar  blev  der  holdt 
åbent  hus  på  Slægtshistorisk  Biblio- 
tek, som  er  blandt  de  ti  største  tu- 
ristattraktioner i  Utah.  Der  var  per- 
sonlig assistance  til  slægtsforskning, 
undervisning  i  slægtsforskning  og 
gæstetalere  samt  uddeling  af  gratis 
softwAare. 

Selv  om  mange  måske  betragter 
Slægtshistorisk  Bibliotek  som 
verdens  førende  slægtshistoriske 
bibliotek,  har  Kirken  renoveret  det 
for  at  få  bedre  teknologi  og  give 
gæsterne  bedre  forhold. 

Inden  renoveringen  skulle  de, 


som  søgte  efter  udgivelser  af 
slægtsbøger,  lede  i  Joseph  Smith- 
bygningen. Nu  findes  samtlige 
80.000  af  Slægtshistorisk  Biblioteks 
slægtsbøger  og  biografier  i  biblio- 
tekets stueetage. 

Kirken  har  installeret  videofon, 
som  gør  det  muligt  for  døve  slægts- 
forskere  verden  over  at  kontakte 
døve  slægtsforskere  på  biblioteket. 
Desuden  er  der  indrettet  et  rum 
med  30  computere,  så  biblioteket 
nu  har  over  200  computere,  hvor 
gæsterne  kan  benytte  slægtsforsk- 
ningsprogrammer  og  adgang  til 
Internettet. 

»Vore  gæster  er  altid  glade  for  at 
finde  ud  af,  at  mange  slægtsforsk- 
ningssider  på  nettet,  hvor  der  er 
brugerbetaling,  er  gratis  på  biblio- 
tekets computere,«  sagde  Ray 


Wright,  leder  af  Slægtshistorisk 
Bibliotek. 

»Forbedringerne  gør  biblioteket 
mere  brugervenligt,«  sagde  bror 
Wright.  »Nu  er  vi  bedre  udstyret  til  at 
imødekomme  unge  og  gamle,  be- 
gyndere og  erfarne  slægtsforskere. 
Vi  ønsker,  at  vore  gæster  uanset  de- 
res erfaring,  viden  eller  modersmål 
far  en  god  oplevelse,  når  de  besøger 
os.  Vi  ønsker,  at  de  skal  gå  herfra  be- 
gejstrede over,  hvad  de  har  fundet 
og  ivrige  efter  at  komme  igen.« 

Under  åbent  hus,  som  blev  fejret 
i  forbindelse  med  Utahs  Slægtshi- 
storiske Forenings  11  O-årsdag, 
afholdt  biblioteket  30  klasser  i 
slægtsforskning.  Undervisningen 
fokuserede  på  slægtsforskning  for 
unge,  etnisk  slægtsforskning  samt 
brug  af  internettet,  TempleReady™ 
og  Personal  Ancestral  File®. 

Yderligere  oplysninger  om 
Slægtshistorisk  Bibliotek  fås  på 
www.familysearch.org.  ■ 


Gæster  på  Kirkens  nyligt  renoverede  Slægtshistorisl(e  Bibliotek  benytter  sig  af  bedre  computeradgang. 


Halverson  en  bog  til  hr.  Rugaas  om 
de  prøvelser,  som  de  norske  og  dan- 
ske hellige,  der  krydsede  prærien  i 
det  syvende  håndkærrekompagni, 
måtte  gennemgå. 

»Den  vil  give  Dem  et  indtryk  af  de- 
res prøvelser  og  ofre,«  sagde  ældste 
Halvorson  til  hr.  Rugaas.  »Det  er  ikke 
en  dækkende  historisk  beretning, 
men  en  beretning,  som  vil  hjælpe 
Dem  til  at  forstå,  hvorfor  de  kom  og 
den  pligttroskab,  der  var  nødvendig 
for,  at  vore  forfædre  kunne  oprette 
Zion.« 

Hr.  Rugaas,  som  i  1994  blev  den 
første  direktør  for  Nasjonalbibliote- 
ket,  takkede  for  bogen. 

Under  sit  fire  dage  lange  ophold 
besøgte  han  desuden  Slægtshistorisk 
Bibliotek,  talte  til  de  studerende  på 
BYU  og  så  pionerfilmen  Legacy. 

»Filmen  rørte  mig  meget,«  sagde 
han. 

Han  bemærkede  endvidere,  at 
mange  af  de  tilstedeværende  var 
klædt  i  norske  nationaldragter. 
»Når  jeg  ser  ud  over  alle  de  strikkede 
trøjer,  kan  jeg  tage  tilbage  og  sige, 
at  det  var  som  at  være  med  til  en 
årlig  kongres  i  den  norske  kunst- 
og  håndarbejdeforening,«  lo  hr. 
Rugaas. 

Åbent  hus  i  Taiwan  knytter  bånd 
til  lokalsamfundet 

Flere  end  800  mennesker,  bl.a. 
politikere,  undersøgere  og  andre, 
besøgte  Chung  Hsing  stavscenter 
i  Taiwan  i  slutningen  af  sidste  år,  da 


der  blev  afholdt  åbent  hus,  hvor 
medlemmerne  af  Chung  Hsing  stav 
kunne  fortælle  lokale  indbyggere 
om  deres  tro. 

Under  åbent  hus,  som  stavens 
medlemmer  havde  brugt  mange 
timer  på  at  organisere  og  forberede, 
var  der  rundvisning,  hvor  gæsterne 
blev  vist  ti  områder  i  bygningen.  I 
hvert  område  blev  der  fortalt  om 
forskellige  aspekter  af  evangeliet, 
Kirkens  arbejde  eller  tilværelsen  som 
sidste  dages  hellig. 

Rundvisningen  begyndte  i  kir- 
kesalen, hvor  der  blev  fortalt  om 
nadverens  betydning  og  omdeling. 

Da  gæsterne  kom  ind  i  hjælpefor- 
eningslokalet,  fortalte  medlemmer 
dem  om  Hjælpeforeningens  rolle, 
forklarede  hvorfor  det  er  vigtigt  at 
have  forråd,  og  fremviste  et  forråd  til 
72  timer. 

Medlemmerne  fortalte  også  ved 
hjælp  at  sketches  gæsterne  om  be- 
tydningen af  familieaften,  og  viste 
hvordan  en  familieaften  fungerer, 
og  hvordan  den  kan  hjælpe  med  at 
skabe  harmoni  i  hjemmet. 

Medlemmerne  viste  også  gæsterne 
stavens  slægtshistoriske  center  og 
forklarede  Elias'  rolle  i  at  vende  fæd- 
renes hjerte  til  børnene  og  børnenes 
hjerte  til  fædrene  (se  Mal.  3:24). 
Mange  af  gæsterne  udtrykte  interesse 
for  slægtsforskning. 

Chang  Hua's  amtsborgmester  blev 
vist  rundt  i  bygningen  og  bemærke- 
de, hvor  imponeret  han  var  over  de 
intelligente  unge  mennesker  i  staven 


og  deres  fine  sociale  adfærd.  Inden 
han  tog  af  sted,  stillede  han  op  til  fo- 
tografering sammen  med  primary- 
børnene foran  bygningen. 

Stavens  medlemmer  sagde,  at  de 
følte  sig  velsignede  gennem  deres 
indsats  for  at  opbygge  en  venlig  ind- 
stilling til  Kirken  i  lokalsamfundet.  ■ 


Ændring  i 

verdensomspændende 
oplæringsmøde  for 
ledere 

Transmissionen  i  forbindelse 
med  det  verdensomspændende 
oplæringsmøde  for  ledere,  som 
siden  2003  er  blevet  transmitteret 
hver  januar  og  juni  måned,  ventes 
nu  ifølge  et  brev  fra  Det  Første  Præ- 
sidentskab at  blive  transmitteret  i 
februar  hvert  år. 

Det  Første  Præsidentskab  opfor- 
drer præstedømmelederne  til  at  bru- 
ge indholdet  fra  de  foregående  ver- 
densomspændende oplæringsmøder 
for  ledere  til  deres  undervisning  af 
præstedømmet  og  hjælpeorganisati- 
onerne i  stedet  for  det  møde,  som 
var  planlagt  til  den  18.  juni  2005. 

Foregående  taler  fra  verdensom- 
spændende oplæringsmøder  for  le- 
dere har  omfattet  undervisning  ved- 
rørende missionering,  biskopembe- 
det, lederskab  i  hjælpeorganisationer 
samt  stavspræsidentens  og  patriark- 
ens pligter.  ■ 

FÆLLESTID 


Yderligere 
forslag  til  fællestid 
i  juni  2005 


Følgende  er  yderligere 
forslag,  som  lederne  i 
Primary  kan  bruge 


sammen  med  Fællestid,  der  findes 
i  Liahona  i  juni  2005.  Se  »f eg  følger 
ham  i  tro«  på  side  4-5  i  denne  ud- 
gave for  lektioner,  instruktioner  og 
aktiviteter,  der  passer  til  disse  ideer. 

1.  Sæt  et  billede  op  af  Frelseren 
øverst  på  tavlen.  Bed  børnene  om  at 
følge  med  i  deres  skrifter,  mens  du 
nævner  principperne  i  Alma  32:27- 
43.  Lær  dem,  hvor  vigtigt  det  er  at  så 
Guds  ord  -  som  repræsenteres  ved 
et  frø  -  i  vores  hjerte  og  nære  det 
med  tro.  Tegn  et  frø  på  tavlen  og 
spørg:  »Hvordan  skal  vi  nære  frøet?« 
Få  de  større  børn  til  at  slå  op  på  side 
4-5  i  deres  Tro  på  Gud-hæfte  og  gen- 
nemgå de  grundlæggende  krav  i  Tro 
på  Gud-be\ønmng.  Udvælg  nogle 
sange  eller  salmer,  som  handler  om 
hvert  princip  bag  de  grundlæggende 
krav.  Spil  en  kort  strofe  for  at  fmde 
frem  til  et  af  de  grundlæggende  krav, 
som  vil  hjælp  os  til  at  nære  dette  frø 
med  tro.  Bed  det  barn,  som  svarer 
rigtigt,  om  at  komme  op  til  tavlen  og 
tegne  stilke,  blade  eller  grene  på  en 
»voksende«  plante.  Mens  barnet  teg- 
ner, kaster  du  ærteposer  hen  til  to- 
tre børn  og  beder  dem  om  at  rejse 
sig  og  fortælle,  hvad  han  eller  hun 
kan  gøre  i  løbet  af  denne  uge  for  at 
nære  frøet  med  tro  ved  at  bruge  det 


pågældende  krav.  Syng  sangene  eller 
salmerne.  Gentag  det  samme  ved 
alle  de  seks  krav.  Bed  det  sidste 
barn,  som  tegner  på  tavlen,  om  at 
tegne  »den  søde  frugt«.  Led  børne- 
nes opmærksomhed  hen  på  løfterne 
om  »frugten«  i  Alma  32:42.  Genfortæl 
beretningen  om  Lehis  syn  i  1  Nephi 
8:10-18.  Sammenlign  versene  om 
»frugten«  i  1  Nephi  med  versene  i 
Alma.  Bær  vidnesbyrd  om,  at  når  vi 
konsekvent  efterlever  evangeliet 
i  tro,  vil  vi  engang  kunne  spise  af 
frugten  fra  livets  træ. 

Til  mindre  børn:  I  stedet  for  at 
bruge  hæftet  Tro  på  Gud,  underviser 
du  dem  i  de  samme  principper  om 
bøn,  studium  af  skriften  osv.  ved 
hjælp  af  billeder  fra  Evangelisk 
kunst. 

2.  Nutidige  og  fordums  profeter 
har  på  grund  af  deres  tro  på  Kristus 
udført  Guds  værk,  selv  under  svær 
modgang.  Vor  himmelske  Fader  vel- 
signer dem,  der  holder  hans  bud  i 
tro.  Sæt  følgende  billeder  frs.  Evan- 
gelisk kunst  op  på  tavlen  og  forbe- 
red dig  til  kort  at  fortælle  (eller  lad 
børnene  hjælpe  dig  med  at  fortælle) 
de  tilhørende  historier  fra  de  angiv- 
ne kilder:  102  -  Arken  bygges  (beret- 
ning bag  på  billedet);  303  -  Nephi 
betvinger  sine  oprørske  brødre  (be- 
retning bag  på  billedet);  416  -  Over- 
sættelsen af  Mormons  Bog  (beret- 
ning fra  Primary  5,  lektion  5) ;  507  - 
Brigham  Young  (beretning  om  rejsen 
over  prærien  i  Primary  5,  lektion  40- 
41);  520  -  Gordon  B.  Hinckley  (be- 
retning om  templet  i  Accra  i  Ghana  i 


Liahona,  juli  2000,  s.  30-32  samt  okt. 
2004,  s.  13-15).  Fremhæv,  at  disse 
profeter  er  blevet  velsignet  på  grund 
af  deres  tro  på  Jesus  Kristus . 

3.      sang:  Begynd  med  at  lære 
børnene  melodien  til  »Jeg  følger 
ham  i  tro«  (Lille  Liahona,  feb.  2003, 
s.  L16).  Syng  sangen  for  børnene. 
Bed  dem  om  at  rejse  sig  og  »følge  i 
tro«  ved  at  gå  i  takt  på  stedet,  mens 
du  synger  den  igen.  Bed  børnene 
om  at  nynne  melodien  sammen  med 
dig,  mens  de  går  på  stedet.  Sæt  et 
billede  af  Frelseren  op  på  tavlen  med 
bagsiden  udad  og  dæk  det  til  med 
billeder  fra  Evangelisk  kunst  eller 
primarypakkerne,  som  viser  begre- 
berne i  hver  af  sangens  linjer.  Vælg 
fire  billeder  til  hvert  vers  (fra  Evan- 
gelisk kunst)  fx.  billede  617  (Ransag 
skrifterne);  607  (Ung  pige  taler  i  Kir- 
ken); 216  (Kristus  og  børnene);  pla- 
katen Mine  evangeliske  standarder, 
osv.  Syng  første  halvdel  af  første  vers, 
og  bed  børnene  om  at  udpege  de 
billeder,  som  omhandler  ordene. 
Fortæl  dem,  at  de  ikke  kan  vælge  for- 
kert, for  de  forskellige  billeder  kan 
godt  illustrere  samme  frase.  Fjern  de 
billeder,  som  de  vælger,  og  sæt  dem 
i  rækkefølge  ifølge  sangen.  Syng  så 
halvdelen  af  verset  sammen  flere 
gange.  Fortæl  børnene,  at  efterhån- 
den som  de  lærer  at  synge  sangen, 
vil  du  fjerne  billederne  fra  tavlen  og 
sætte  dem  i  rækkefølge,  indtil  du  kan 
vende  »overraskelsesbilledet«  underst. 
Fortsæt  med  at  lære  hver  del  af  san- 
gen. Vend  billedet  af  Kristus,  og  brug 
det  til  at  lære  dem  anden  del.  ■ 

Lokal  nyt 


Budskab  fra  områdepræsidentskabet 


Forlcynd  mit 
evangelium  -  Et 
slmdt  ad  gangen 

Områdepræsidentskabet  i  Cen- 
traleuropa er  glade  for,  at  stave- 
ne, missionerne  og  medlemsdistrik- 
terne  i  hele  området  alle  er  blevet 
meget  engagerede  i  at  iværksætte  de 
principper  og  den  vejledning,  der 
gives  i  »Forkynd  mit  evangelium«. 
Vi  har  været  ude  blandt  jer,  og  vi  ser 
smil  på  jeres  ansigter,  når  I  fortæller 
om  velsignelserne  ved  den  mere  ef- 
fektive medlemsmissionering  i  jeres 
egne  menigheder  og  grene.  Vi  øn- 
sker at  rose  jer  for  jeres  personlige 
involvering  i  dette  storslåede  arbejde 
med  at  indbyde  andre  til  at  komme 
til  Kristus  ved  at  få  dem  til  at  tage 
imod  det  gengivne  evangelium  ved 
tro  på  Jesus  Kristus  og  hans  forso- 
ning, omvendelse,  dåb,  modtagelse 
af  Helligåndsgaven  samt  at  holde  ud 
til  enden. 

I  apriludgaven  af  Liahona  beskrev 
ældste  L.  Tom  Perry  indgående,  hvor- 
dan dette  inspirerede  dokument,  - 
»Forkynd  mit  evangelium«,  blev  til. 
Han  gav  os  også  den  udfordring  at 
»forene  os  i  at  bringe  evangeliet  ud 
til  verden«.  Dele  af  grundlaget  for 
dette  omfatter  behovet  for  1)  at  for- 
enkle missioneringen  og  2)  få  med- 
lemmerne mere  engageret  i  at  finde 
mennesker,  som  missionærerne  kan 
undervise. 


Æ/dsfe  VK  Craig  Zwick 


Præsident  Gordon  B.  Hinckley  har 
givet  os  signalet  til  at  gå  i  gang.  Han 
sagde:  »Vi  kan  lade  missionærerne 
forsøge  at  gøre  det  alene,  eller  vi  kan 
hjælpe  dem.  Lad  os  udvikle  en  be- 
vidsthed i  hvert  eneste  medlems 
hjerte  om  deres  evne  til  at  bringe  an- 
dre til  kundskab  om  sandheden.  Lad 
dem  arbejde  på  det.  Lad  dem  bede 
med  stor  oprigtighed  derom.« 

Præsidentskabet  for  det  central- 
europæiske område  har  bedt  os  hver 
især  om  at  være  villige  til  at  deltage 
i  Herrens  høst  ved  at  bringe  flere  af 
hans  børn  til  dåbens  vande.  Han  har 
gjort  det  fuldstændig  klart,  at  hver 
organisation  bør  fokusere  på  at  brin- 
ge ét  nyt  medlem  ind  i  Kirken  i  løbet 
af  året.  For  at  opnå  dette,  skal  vi  alle 
deltage.  I  Primary,  Unge  Piger,  Hjæl- 
peforeningen, Unge  Mænd,  ældster- 
nes  kvorum,  højpræsternes  gruppe. 
Søndagsskolen  og  ja,  endog  menig- 
hedens biskopråd  og  grenspræsi- 


dentskab.  Vi  udfordrer  hvert  stavs- 
præsidentskab,  hvert  høj  rådsmed- 
lem og  hvert  fuldtidsmissionspræsi- 
dentskab  til  også  at  gøre  det  årlige 
mål  til  deres  eget,  om  at  bringe  én 
eller  flere  personer  til  dåbens  vande 
i  år. 

Den  første  missionærlektion  er  en 
stærk,  dog  meget  enkel  indgang  til 
at  forklare  sandhederne  i  Jesu  Kristi 
gengivne  evangelium.  Det  er  sådan 
et  budskab,  som  selv  et  primarybarn 
kan  give  med  overbevisning.  Hele 
det  tredje  kapitel  i  »Forkynd  mit 
evangelium«  er  helliget  evangeliets 
rene  og  enkle  lærdomme.  Vi  udfor- 
drer jer  til  at  skabe  jeres  egen  over- 
sigt over  dette  hellige  budskab  om 
sandhed  og  fortælle  hinanden  om 
det  ved  jeres  egne  hjemmeaftener. 
I  kan  også  gøre  det  i  jeres  primary- 
klasser, søndagsskoleklasser,  kvo- 
rums-  og  klassemøder. 

Et  forslag  til  personligt  at  anvende 
lærdommene  i  den  første  lektion  er 
at  tage  hvert  af  principperne  og  der- 
på skitsere,  hvad  dette  princip  bety- 
der for  jer.  Det  første  princip  i  den 
første  lektion  er  »Gud  er  vor  kærlige 
himmelske  Fader«.  I  kan  bede  en  lille 
primarydreng  eller  -pige  om  at  be- 
skrive Gud  med  deres  egne  ord.  Blot 
ved  at  gøre  dette,  kommer  de  med 
den  kraftfulde  åbningsudtalelse  i  den 
første  lektion. 

Se  på  hvert  af  de  tydelige  princip- 
per i  den  første  lektion  og  opbyg 
jeres  egne  forslag  omkring  dem. 

Fuldtidsmissionærerne  i  jeres  menig- 
hed kan  hjælpe  jer  med  yderligere 
skriftstedshenvismnger  og  støttema- 
teriale til  hvert  af  disse  principper. 
Lad  det  være  grundlaget  for  det,  I 
underviser  i  ved  jeres  egne  hjemme- 
aftener.  Jeres  børn  vil  udvikle  et  nyt 
niveau  af  tillid.  Deres  egne  åndelige 
lys  vil  skinne  klarere.  De  vil  få  større 
tillid  til  deres  egne  familiemedlem- 
mer og  til  deres  venner.  Her  er  en 
liste  over  principper  fra  den  første 
lektion: 

•  Evangeliet  velsigner  familien 

•  Vor  himmelske  Fader  åbenbarer  sit 
evangelium  i  alle  uddelinger 

•  Frelserens  jordiske  virke 

•  Det  store  frafald 

•  Jesu  Kristi  evangeliums  gengivelse 
ved  Joseph  Smith 

•  Mormons  Bog:  Endnu  et  vidne  om 
Jesus  Kristus 

•  Bed  om  at  måtte  kende  sandhe- 
den ved  Helligånden 
Frelseren  komplicerede  ikke  bud- 
skabet, da  han  underviste.  Han  be- 
nyttede sig  af  let  forståelige  lignelser. 
Han  underviste  ved  eksempel  og  ved 
at  bruge  enkelt  billedsprog,  som  alle 
forstod. 

Vores  lille  fireårige  barnebarn  lær- 
te os  et  meget  vigtigt  princip,  da  hun 
blev  bedt  om  at  bede  en  familiebøn 
om  morgenen  for  hendes  fars  første 
dag  på  universitetet.  Hun  vidste,  at 
hendes  far  var  en  dygtig  studerende, 
og  at  han  var  godt  forberedt  til  de 
vanskelig  kurser  på  et  svært  universi- 
tetsstudium. Hendes  bøn  lød  såle- 
des: »Himmelske  Fader,  velsign  far, 
så  han  kan  lære  sin  ABC.« 


Efterhånden  som  flere  af  os  ræk- 
ker ud  til  vore  venner  og  naboer  og 
til  dem,  vi  måske  slet  ikke  kender, 
så  husk  at  holde  lærdommene  rene, 
principperne  tydelige  og  undervis- 
ningen enkel.  Vær  glad  for  at  dele 
evangeliet  med  alle  dem,  I  møder. 

Må  vi  alle  være  velsignede  med 
at  forstå  det  løfte,  der  indeholdes  i 
»Forkynd  mit  evangelium«:  »Der  er 
ikke  noget  mere  uimodståeligt  arbej- 
de end  dette,  ej  heller  noget,  der 
medfører  større  tilfredsstillelse.«  ■ 


Datoer  i 

slægtsforskning 

Datoer  er  sammen  med  person- 
og  stednavne  samt  begivenheder  vig- 
tige byggesten  i  slægtsforskningen. 
Men  der  er  problemer  med  få  datoer 
entydigt  registreret,  og  det  skyldes, 
at  der  på  dette  område  er  forskellige 
traditioner. 

Problemerne  opstår,  når  datoer 
nedskrives  udelukkende  ved  brug  af 
tal,  idet  dagens  dato,  måned  og  års- 
tal opgives  i  forskellige  rækkefølger. 
Her  er  traditionerne  ikke  ens  i  for- 
skellige lande,  og  ved  edb-registre- 
ring  er  der  også  varianter. 

Når  der  skal  nedskrives  datoer  i 
slægtsforskning,  har  Kirken  en  gan- 
ske bestemt,  men  enkel  regel  for 
dette  i  formen,  »tal-bogstaver-tal«, 
f  eks.  11  jan  2005. 

Denne  »formel«  kan  ikke  misfor- 
stås og  bør  anvendes,  især  når  bi- 
skopper og  grenspræsidenter  udskri- 
ver tempelanbefalinger  til  ordinan- 


Templet  i  København. 


cer  for  levende,  samt  når  medlem- 
mer udfylder  familiegruppeskemaer, 
der  kan  tages  med  til  templet. 

Der  kan  i  templet  udføres  ordi- 
nancer  for  levende  personer,  hvis 
navne  står  på  et  familiegruppeskema 
som  en  af  forældrene  eller  som  et 
af  børnene. 

Tempelanbefalinger  til  ordinancer 
for  levende  samt  familiegruppeske- 
maer, hvorfra  der  er  udført  ordinan- 
cer for  levende,  er  så  betydningsful- 
de, at  de  fra  templet  bliver  sendt  til 
Tempelafdelingen  i  Salt  Lake  City  for 
at  blive  mikrofotograferet. 

Når  der  til  templet  kommer  sø- 
skende, der  ønsker  at  få  udført  ordi- 
nancer for  sig  selv  i  form  af  begavel- 
ser eller  beseglinger,  er  det  altid  til 
stor  glæde  for  os  i  tempelpræsident- 
skabet. Men  vi  anmoder  om,  at  vore 
søskende  henvender  sig  til  os  i  god 
tid,  gerne  to  uger  inden  den  ønske- 
de ordinancedato.  Vi  vil  gerne  have 
god  tid  til  at  forberede  vore  søsken- 
de og  os  selv,  så  at  alt  må  blive  udført 
på  en  god  og  højtidelig  måde.  ■ 

Tempelpræsidentskabet, 
Templet  i  Købenbavn 


Fest  i  Fredericia 


Til  årets  fest  i  Fredericia  var  et 
alsidigt  program  for  aftenen 
stablet  på  benene.  Samtidig  blev 
der  mulighed  for  på  en  utraditionel 
måde  at  nyde  hinandens  selskab.  Ef- 
ter interessen  at  dømme  burde  der 
også  i  fremtiden  være  mulighed  for 
arrangementer  af  den  slags. 

Den  22.  oktober  blev  en  flot  aften 
afholdt  i  Fredericia  Menighed.  Ikke 
mindre  end  100  personer  havde  til- 
meldt sig.  Men  da  festen  tog  sin  be- 
gyndelse, var  det  tydeligt,  at  flere 
end  de  tilmeldte  havde  fundet  vejen 
til  kirken.  Flere  undersøgere  var  til 
stede.  De  gav  efterfølgende  udtryk 
for  glæden  over  at  have  deltaget. 

Kirkesalen  var  forvandlet  til  et  afri- 
kansk turiststed  i  bedste  zulustil. 
Martin  Thuesen,  som  netop  var 
hjemvendt  fra  sin  mission  i  Sydafri- 
ka, havde  venligt  udlånt  flere  af  sine 
ting  dernede  fra. 

Hans  Otto  Nielsen  indledte  afte- 
nen med  bøn,  og  derefter  blev  alle 
indbudt  til  at  opleve  og  smage  den 
dejlige  buffet,  som  kokken  Maria  An- 
dersen havde  fremtryllet  for  små 
midler  og  en  god  portion  kreativitet. 

Da  alle  havde  smagt  den  spænden- 
de buffet,  overtog  Lars  Holmboe  sce- 
nen som  aftenens  konferencier.  Med 
vanlig  sikkerhed  ledte  han  publikum 
igennem  et  afvekslende  underhold- 
ningsprogram. 

Derefter  kom  et  radikalt  musik- 
skift, hvor  tilhørerne  pludselig  be- 
fandt sig  musikalsk  i  60'erne.  Søren 


Holmboe  og  Christian  Nielsen  gav  to 
numre  fra  Beatles:  »Come  together« 
og  »Blackbird.«  Til  forveksling  ligne- 
de de  begge  to  etablerede  popmusi- 
kere fra  popverdenen. 

Primarysangen  »Poppende  pop- 
korn« af  Lars,  Anne  Dorte  og  sønnen 
Jens  Holmboe  kunne  TV2  og  DRl 
ikke  have  leveret  bedre.  Jens  blev  så 
benovet  over  klaverets  lyd,  som  var 
helt  anderledes  end  det  derhjemme, 
så  han  på  sin  charmerende  måde 
stoppede  op  i  hvert  andet  vers  og 
overlod  mor  og  far  at  færdiggøre 
sangen. 

Koreografisk  leg  med  ord  var  som 
altid  Inger  Madsens  speciale.  Hun 
læste  historien  »Hvad  kommer  det 
mig  ved?«  Det  var  tydeligt,  at  de  til- 
stedeværende var  imponerede  over 
Ingers  oplæserkunst,  og  de  lod  sig 
rive  med  af  fortællingen. 

Familien  Bornemann  fortalte  i 
sangens  og  musikkens  sprog  »Kær- 
lighed er  her«.  Det  var  som  at  få  en 
engel  på  besøg,  da  seksårige  Jesica 
sang  indledningen  alene.  Mor,  Marie 
Bornemann,  og  lillebror  Joshva  tog 
del  i  resten  af  sangen,  imens  far, 
Thomas  Bornemann,  som  er  profes- 
sionel pianist,  spillede  klaver  til.  Ob- 
servationer fra  undertegnede  kon- 
kluderede, at  vores  undersøgere  var 
begejstrede. 

Fra  de  tre  grønlandske  nymfer, 
Charlotte  Nielsen,  Johanne  Treldal 
og  Tetina,  lød  smukt  to  sange.  Den 
ene  var  en  festsang,  den  anden  en 


kærlighedserklæring  til  den  udkårne. 
Publikum  sang  med  på  omkvædet  af 
sidstnævnte  på  opfordring  af  Char- 
lotte. Johanne  optrådte  for  førstes 
gang  offentligt  efter  at  være  blevet 
døbt  i  september.  Tetina  var  under- 
søger og  sprang  til  efter  at  have  øvet 
sangene  i  ti  minutter.  Det  var  godt 
gået. 

På  et  tidspunkt  blev  Elvis  Presley 
introduceret.  Det  viste  sig  dog,  at 
det  var  Jan  Molbech,  der  udgav  sig 
for  den  store  stjerne.  Hans  udførsel 
af  gospelnummeret  »Who  am  I?«  blev 
fremført  med  følelse  og  kærlighed, 
som  var  det  selve  Elvis,  der  stod  der. 

Missionærerne  var  selvskrevne  til 
at  være  på  programmet.  Med  sket- 
chen »På  campingtur  i  Sydafrika« 
henrykkede  de  folk  i  salen. 

Lars  Holmboe  fortsatte  sin  optræ- 
den med  sin  dejlige  stemme  og  sin 
fortolkning  af  »My  One  and  Only 
Love.«  En  dejlig  jazz-ballade  og  en 
helt  igennem  fremragende  og  ro- 
mantisk fremførsel. 

Selvfølgelig  måtte  vores  biskop, 
Bent  Bisgaard,  afslutte  programmet 
med  en  af  sine  figurer  og  fortællin- 
ger på  jysk,  denne  gang  historien  om 
Samson.  Det  var  et  sjovt  gensyn. 

Sikke  mange  talenter  og  stjerner 
vi  kunne  mønstre  i  Fredericia,  og  så 
havde  vi  langt  fra  brugt  al  vores  ka- 
pacitet. 

Efter  underholdningen  havde  vores 
kok  Maria  sørget  for  varm  chokolade 
og  noget  til  ganen. 

så  skulle  der  danses.  Om  det  var 
de  fyldte  maver  eller  de  mange  ind- 
tryk, som  ikke  kunne  slippe  deres 
tag,  der  gjorde,  at  folk  var  meget 
sene  til  at  komme  i  gang,  skal  være 
usagt.  Til  sidst  lykkedes  det  dog  at  få 
nogle  ud  på  dansegulvet. 

Aftenen  sluttede  med  bøn  ved 
Martin  Thuesen. 

Det  var  en  pragtfuld  og  vellykket 
fest,  intet  mindre!  ■ 

Stisanne  Thuesen, 
Fredericia  Menighed 


Mangfoldighed 
og  iderigdom  hos 
I^irlæns  enlige 

De  enlige  i  Kirken  udgør  en 
mangfoldighed  af  både  ildsjæle, 
generte  kirkegængere,  unge  og  æl- 
dre, med  og  uden  børn,  og  de  enlige 
kan  være  ugifte,  fraskilte,  enker  eller 
enkemænd.  I  Københavns  Stav  er 
Kirkens  kategorier  for  de  enlige  ud- 
videt med  en  ekstra  aldersopdeling, 
idet  vi  har  de  Unge  Voksne  ugifte, 
kaldet  Uy  fra  18  til  30  år,  de  Enlige 
Voksne  Unge,  kaldet  EVU,  fra  31  til 
45  år,  og  de  Enlige  Voksne,  kaldet  Ey 
fra  46  år  og  ældre. 

Der  er  mange  aktiviteter  for  de 
enlige,  og  aktiviteterne  kan  i  hver  al- 
dersgruppe tilpasses  de  forskellige 
livsbehov  og  hverdagsliv.  De  seneste 
år  har  vi  haft  en  del  aktiviteter  og  ån- 
delige oplevelser  sammen  på  tværs 
af  aldersinddelingerne.  Vi  er  des- 
uden blevet  gode  til  at  udveksle  in- 


formationer og  invitationer  i  hele  det 
nye  tempeldistrikt,  så  det  lover  rigtig 
godt. 

Kirkens  idealer  og  troens  mål  med 
evige  familier  kan  til  tider  paradok- 
salt nok  kaste  en  skygge  over  de  en- 
liges liv  og  status  i  Kirken.  Vi  glæder 
os  alle  over  de  smukke  forestillings- 
billeder af  evige  familier,  og  vi  kan 
alle  nyde  glæden  ved  at  udføre  arbej- 
de i  templet  for  slægtninge,  der  er 
gået  forud.  Nogle  kirkemedlemmer 
kan  fejlagtigt  heraf  komme  til  at  have 
den  opfattelse,  at  enlige  medlemmer 
i  Kirken  således  skulle  være  socialt 
amputerede  i  deres  hverdag.  Det 
er  naturligvis  en  fejlslutning,  som  i 
bedste  fald  er  baseret  på  uvidenhed. 
Enlige  har  en  ganske  almindelig 
hverdag  som  alle  andre,  børster 
tænder  om  morgenen  og  passer  job, 
studier,  forpligtelser  ude  i  verden, 
holder  hjem  og  potteplanter  og  går 
i  kirke  om  søndagen. 

ENLIGE  EN  MAJORITET 

I  såvel  Århus  Stav,  som  Malmø, 
Gøteborg,  to  stockholmske  stave  og 
Københavns  Stav  udgør  de  enlige 
omkring  halvdelen  af  de  voksne 
medlemmer  i  kirken.  I  Københavns 
Stav  er  tallet  på  58%,  altså  en  majori- 
tet. Desværre  er  antallet  af  mindre 
aktive  medlemmer  meget  højt  i  de 
enliges  grupper.  I  Københavns  Stav 
er  fem  ud  af  seks  EVUere  mindre 
aktive  (tal  indsamlet  i  efteråret 
2003).  Der  er  utvivlsomt  mange 
grunde  til  dette.  Vi  ønsker  alle,  at  vi 
vil  kunne  fastholde  mange  enlige  i 


stedet  for,  at  vi  taber  dem.  Man  kun- 
ne frigøre  et  stort  potentiale  af  dygti 
ge  mennesker  til  kaldelser,  som  va- 
nen tro  kun  besættes  med  gifte  med 
lemmer.  Det  er  en  stor  udfordring, 
at  mange  enlige  ikke  får  informatio- 
ner nok  om,  hvad  der  sker  i  Kirken. 
Det  vides  ikke  helt,  hvor  (informati- 
ons-) kæden  hopper  af.  Særligt  synes 
de  enlige  kvinder  at  være  udsatte. 

I  forbindelse  med  åbent  hus  i 
templet  og  de  mange  arbejdsopga- 
ver her  foreslog  vi  fra  Københavns 
Stavs  EVU,  at  vi  kunne  nedsætte  en 
særlig  ressourcegruppe  for  de  enli- 
ge, da  vi  ikke  ville  være  tidsmæssigt 
bundet  op  på  samme  måde  i  hjem- 
met som  de  gifte  i  større  familier 
med  flere  voksne  og  eventuelt 
børn.  Her  er  altså  tale  om  en  positiv 
egenskab  og  fleksibilitet. 

AKTIVITETER  FOR  DE  ENLIGE 

De  yngste  af  de  enlige  fra  18  til  30 
år  har  et  væld  af  tilbud,  der  spænder 
lige  fra  sociale  aktiviteter,  fredagsfe- 
ster  og  familieaftener  i  CES-bygnin- 
gen,  til  særlige  nadvermøder  for  de 
unge  (dog  fælles  for  alle  unge),  stæv- 
ner på  tværs  af  stavs-  og  landegræn- 
ser og  de  satellittransmitterede  ån- 
delige CES-møder  og  foredrag  fra 
Brigham  Young  Universitetet  i  Utah. 
Til  disse  sidstnævnte  foredrag  har 
EVU  været  inviteret  det  seneste  halv- 
andet år,  og  de  kan  deltage  på  lige 
fod  i  CES-bygningen  på  Nordre 
Fasanvej  på  Frederiksberg.  Fore- 
dragene annonceres  på  Internettet 
(www.lds.org/institutes/ vælg  Copen- 


hagen  Denmark,  vælg  Calendar)  og 
ofte  med  opslag  på  de  lokale  kirkers 
opslagstavler. 

EVU  i  Københavns  Stav  har  fire  fa- 
ste aktiviteter  og  foredrag  hvert  år, 
hvor  vi  for  eksempel  har  været  i  bio- 
grafen og  derpå  på  café  og  diskute- 
ret filmen  set  i  relation  til  en  tekst  af 
præsident  Gordon  B.  Hinkley.  Vi  har 
været  til  koncert,  ude  at  stå  på  skøj- 
ter, og  ude  at  bowle,  alt  afhængig  af 
hvem  der  arrangerer  og  inviterer. 
Sidste  sommer  inviterede  vi  alle  de 
enlige  i  staven  til  en  sejltur  på  Lyng- 
by Sø  og  picnic  ude  ved  Sophien- 
holm  i  skønne  omgivelser. 

Vi  samledes  i  perioden  med  åbent 
hus  for  templet  og  gik  sammen  ind 
og  så  det  smukke  Herrens  Hus.  Der- 
efter var  der  fælles  spisning  hjemme 
hos  en  lokal  EVU-repræsentant. 

FASTE  AKTIVITETER 

Der  er  blevet  etableret  en  tradition 
med  at  gå  i  templet  sammen  med 
EVUere  fra  hele  staven,  og  Malmø  og 
Gøteborg  stave  og  Århus  stav  er  nu 
også  inviteret.  Den  anden  lørdag  i 
hver  måned  mødes  vi  og  går  på  den 
første  session  sammen  i  templet  i 
København.  Derefter  går  vi  på  café 
sammen.  Det  skulle  vise  sig,  at  en 
del  af  de  enlige  30-45  årige  ikke  hav- 
de modtaget  deres  tempelbegavelse, 
men  havde  et  ønske  om  at  få  det. 
Derfor  er  lørdagene  blevet  udvidet 
med  en  invitation  til  at  gå  til  dåb  kl. 
12.  Det  har  indtil  nu  været  nogle 
vidunderlige  lørdage. 

Gruppen  med  de  enlige  over  46  år 


har  nogle  faste  og  rigtig  dejlige  traditi- 
oner, som  tæller  både  julearrange- 
ment, påskefrokost  og  sommerfest 
i  en  hyggelig  have  hvert  år  i  august. 
Der  arrangeres  derudover  ture  i  Tivoli 
i  København  og  andre  hyggelige  ture. 

EVUerne  i  København  plejer  næ- 
sten hvert  år  at  invitere  til  påskestæv- 
ne, og  det  trækker  mange  til  fra  Kø- 
benhavns og  Århus  stav,  fra  Sverige, 
Norge,  Tyskland  og  derudover  det 
løse.  Påskestævnet  ligger  Skærtors- 
dag, Langfredag  og  Påskelørdag,  og 
der  bliver  gerne  nogle  dejlige  åndeli- 
ge og  opbyggelige  stunder,  en  sight- 
seeing-tur inde  i  København  City 
og  en  fest  fredag  aften,  hvor  dansen 
går  lystigt  og  gerne  med  et  ekstra 
lanciersving  eller  en  linedans. 

KONTAKT  TIL  INAKTIVE 

Vi  har  prøvet  at  række  ud  til  alle 
de  mindre  aktive  enlige  medlemmer 
ved  at  skrive  brev  til  alle  og  i  samme 
stund  forsøge  at  få  opdateret  adres- 
selisterne i  hver  menighed.  Vi  har 
sørget  for,  at  de  lokale  og  stavens  re- 
præsentanter for  de  enlige  er  til  at 
finde  på  adresselister,  der  sendes  ud 
bl.a.  gennem  Hjælpeforeningen,  og 
vi  har  undervist  på  ledertræningsmø- 
der.  Vi  anmoder  hele  tiden  om,  at 
der  i  hver  menighed  kaldes  repræ- 
sentanter til  hver  af  de  tre  alderska- 
tegorier  og  gerne  både  en  søster  og 
en  bror. 

I  hver  menighed  kan  der,  når  ar- 
bejdet går  bedst,  afholdes  månedlige 
møder  med  alle  repræsentanterne 
for  de  enlige  samt  en  fra  Hjælpefor- 


eningen, en  fra  biskoprådet  og  en  re- 
præsentant fra  ældsterne  og  fra  høj- 
præsterne.  På  møderne  i  menighe- 
derne ser  man  på  de  aktiviteter,  der 
har  været  afholdt  siden  sidst,  på  de 
nye  under  opsejling,  og  dette  er  et 
fremragende  forum  til  at  sætte  fokus 
på  de  enlige,  der  kan  være  ved  at 
glide  lidt  fra  os,  vel  vidende  at  denne 
gruppe  med  inaktive  er  meget  stor. 

På  stavsplan  afholdes  der  møde  en 
gang  i  kvartalet  med  stavens  repræ- 
sentanter for  hver  af  de  tre  alders- 
grupper, nemlig  UV  EVU  og  EV,  og 
desuden  en  repræsentant  fra  stavs- 
præsidentskabet,  fra  stavens  Hjælpe- 
forening, og  hver  aldersgruppe  har 
en  højrådsbror  tilknyttet.  Det  er 
meget  frugtbart  at  dele  hinandens 
erfaringer  med  aktiviteter,  nye  tiltag 
i  Kirken  i  al  almindelighed,  og  i  det 
hele  taget  at  opbygges  åndeligt  sam- 
tidig med,  at  man  gør  en  arbejdsind- 
sats for  at  tjene  de  enliges  sag  bedst 
muligt  i  Kirken.  Det  er  en  stor  velsig- 
nelse at  arbejde  med  denne  gruppe 
i  Kirken.  Jeg  er  meget  taknemlig  for 
dette  arbejde  og  for  de  muligheder, 
der  er  for  at  bygge  bro  over  til  de 
andre  aldersgrupper  og  de  andre 
staves  grupper.  Det  er  vidunderligt 
at  arbejdet  nu  tillige  omfatter  tem- 
plet og  at  mødes  dér  sammen.  Måtte 
de  enlige  i  Kirken  fortsat  have  frem- 
gang og  kunne  fastholde  sig  selv  på 
trods  af  og  blive  fastholdt  af  såvel 
andre  enlige  som  resten  af  Kirkens 
gode  medlemmer.  ■ 

Tina  Paulsen, 

Københavns  Stavs  EVU-repræsentant 

Superlørdag 
i  Fredericia 


et  er  lørdag  den  29.  januar. 
Unge  fra  hele  Danmark  rejser 


til  Fredericia  for  at  deltage  i  superlør- 
dag. Seminarmødet  er  slut,  og  mu- 
sikken har  en  lokkende  effekt,  som 
fører  en  hen  imod  de  store  døre 
for  enden  af  gangen.  Man  træder 
ind  i  den  store  sal  og  ind  i  en  helt 
anden  verden.  Tilbage  i  tiden  til 
1960  på  Rydell  High,  som  vi  jo  ken- 
der fra  den  velkendte  film  Grease. 
Den  flotte  oppyntning  får  blikket 
til  at  vandre  rundt  og  sanserne 
stimuleres. 

Det  store  dansegulv  står  klar  og 
inviterende  og  virker  næsten,  som 
om  det  bare  venter  på  at  blive  be- 
trådt. I  hjørnet  står  den  gamle  bil 
Grease  Lightning  med  lys  i  vinduer- 
ne og  parat  til  endnu  et  ræs. 

»SKAL  DET  VÆRE  MED  ELLER 
UDEN  TOMATER?,«  lyder  det  fra  si- 
den, hvor  serveringen  af  burgere  er 
i  fuld  sving.  Der  skal  jo  helst  noget 
brændstof  til,  når  der  senere  skal 
danses.  De  unge  kunne  stå  eller 
sidde  på  tæpper  og  nyde  deres  bur- 
gere i  hinandens  selskab.  Man  kunne 
også  vælge  at  sidde  og  følge  med  i 
filmen  Grease,  som  blev  vist  på  den 
ene  væg. 

Mange  kom  udklædte.  Der  var 
pigerne  i  deres  smarte  skørter  og 
rottehaler,  de  seje  fyre  med  læder- 
jakke og  slikhår  og  selvfølgelig  også 


de  nørdede  drenge  med  for  korte 
bukser,  brillerne  på  skrå  og  mappen 
under  armen. 

Så  kunne  dansegulvet  ikke  vente 
længere,  og  drengene  fik  hvert  et 
dansekort,  så  de  ellers  kunne  kon- 
kurrere om,  hvem  der  dansede  med 
flest  piger.  Dette  var  en  rigtig  god 
idé,  fordi  det  fik  gang  i  de  fleste. 

Senere  på  aftenen  blev  der  afholdt 
en  dansekonkurrence.  Hvert  delta- 
gerpar fik  et  nummer  på  ryggen,  og 
så  var  det  ellers  ud  og  vise  sine  skjul- 
te talenter.  Her  gik  selve  skolein- 
spektøren fra  Rydell  High  og  den 
kendte  Eugine  rundt  for  at  udvælge 
det  bedste/vindende  par.  Dette  gjor- 


Da  vi  fik  tildelt  opgaven  med  at 
afholde  Århus  Stavs  APAJP/UV- 
nytårsfest,  regnede  vi  først  med,  at 
der  ville  komme  mellem  20  og  60 
personer,  men  da  Københavns  Stav 
ikke  havde  en  fest,  blev  de  inviteret 
med,  og  vi  stod  nu  med  omkring  140 
tilmeldinger.  Pludselig  var  den  nyud- 
byggede kirkebygning  for  lille,  og 
det  skal  lige  nævnes,  at  vi  endte  med 
at  have  ca.  200  deltagere,  da  der  var 
en  del  tilmeldinger  på  selve  dagen. 

Festen  blev  afholdt  på  Restaurant 
Kilden  i  Horsens,  og  her  følger  et  par 
udtalelser  fra  nogle  af  deltagerne: 

»Jeg  har  kun  været  medlem  i  nogle 
få  måneder,  men  alle  steder  er  folk 
rigtig  dejlige  og  gode  til  at  få  én  til 


de,  at  alle  gav  deres  bedste.  Til  sidst 
blev  der  kåret  et  vinderpar,  som 
jo  lige  fik  lov  til  at  brillere  lidt  før, 
festen  fortsatte. 

Resten  af  aftenen  gik  med  mere 
dans  og  højt  humør.  Musikken  hav- 
de hele  aftenen  været  til  stor  tilfreds- 
hed og  holdt  for  det  meste  dansegul- 
vet i  gang.  Klokken  blev  23.00,  og 
det  blev  tid  til  at  dæmpe  niveauet  og 
så  langsomt  slutte  af  og  spole  tiden 
frem  til  år  2005. 

Det  var  et  alle  tiders  arrangement, 
og  alle  tog  nu  hver  til  sit  trætte,  men 
i  godt  humør.  ■ 

Bettina  Muss  Jensen 


at  føle  sig  godt  til  pas.  Jeg  elsker  at 
komme  til  alle  Kirkens  arrangemen- 
ter. Denne  nytårsfest  var  ingen 
undtagelse,«  sagde  Lisa  Neerbek  fra 
Horsens. 

En  anden  UV-er,  som  er  lidt  mere 
garvet  udi  kirkefester,  Marie  Vester- 
gaard fra  Odense  1.  Ward,  sagde: 

»Det  har  været  en  supergod  fest. 
Flot  sted.  Flot  oppyntning.  Mange 
mennesker  at  snakke  og  danse  med.« 

Festen  varede  indtil  kl.  6,  hvor  mu- 
sikken blev  slukket.  Derefter  var  der 
morgenmad  i  kirkebygningen.  Der 
var  faktisk  en  hel  del  tapre  sjæle,  der 
ikke  var  taget  hjem,  og  overraskende 
nok  havde  også  nogle  af  lederne 
holdt  sig  vågne  hele  natten!  Vi  kom 

Der  vor  hygge  og  højt  humør  til 
nytårsfesten  i  Horsens. 


Det  nye  biskopråd  i  Horsens  Menighed,  fra  venstre:  førsterådgiver  Carsten  Gade, 
bisltop  Ole  Reinholdt  Jensen  og  andenrådgiver  Ryan  Steve  Kristensen. 


alle  godt  ind  i  det  nye  år,  og  mange 
havde  gjort  en  god  indsats  for  et 
vellykket  arrangement.  ■ 
Jannie  Refvik  Sørensen,  Horsens 


Omorganisering  af 
Horsens  Menighed 

1 Horsens  Menigheds  medlemsska- 
re er  der  gennem  de  seneste  år 
sket  en  ret  betydelige  forøgelse  og 
udvikling.  Foruden  en  stor  naturlig 
tilgang  af  medlemmer  har  også  en 
anselig  tilflytning  af  medlemmer  fra 
andre  menigheder  fundet  sted,  hvil- 
ket har  medført  en  nødvendig  udvi- 
delse og  modernisering  af  kirkebyg- 
ningen, som  blev  gennemført  og 
indviet  i  2004. 

Alt  dette  kulminerede  med  en  om- 
organisering af  menigheden  i  forbin- 
delse med  konferencen  i  Horsens 
Menighed  den  16.  januar  2005.  Det 
blev  en  historisk  dag  for  Horsens 
Menighed,  der  hidtil  er  blevet  ledet 
af  et  grenspræsidentskab,  idet  gre- 
nen blev  omdannet  til  en  menighed 
med  et  biskopråd  i  spidsen. 

Den  hidtidige  grenspræsident, 
bror  Michael  Jacobsen,  blev  afløst 
efter  at  have  tjent  i  seks  år,  og  hans 


to  rådgivere,  bror  Hardy  Fisker  og 
bror  Mehrdad  Rosenkilde  blev  ligele- 
des afløst. 

Som  nyt  biskopråd  blev  følgende 
opretholdt: 

Bror  Ole  Reinholdt  Jensen  som 
biskop  med  bror  Carsten  Gade  og 
bror  Ryan  Steve  Kristensen  som  hen- 
holdsvis første-  og  andenrådgiver. 

Den  afgående  grenspræsident, 
bror  Michael  Jacobsen,  udtrykte  i  sin 
afskedstale  taknemmelighed  for  den 
støtte,  han  havde  fået  i  de  forløbne 
seks  år  fra  sin  hustru,  fra  sine  ledere 
i  stavspræsidentskabet  og  fra  med- 
lemmerne, specielt  organisationsle- 
derne  og  sekretærerne.  Han  fortalte 
om,  hvordan  hans  vidnesbyrd  havde 
udviklet  sig,  fra  han  var  en  grøn  insti- 
tutelev og  ung  missionær  til  i  dag, 
hvor  han  ved  bønnens  hjælp  og  erfa- 
ring gennem  efterlevelse  af  budene 
havde  opnået  et  stærkt  og  urokkeligt 
vidnesbyrd  om  afle  evangeliets 
grundsætninger. 

Den  tiltrædende  biskop,  bror  Ole 
Reinholdt  Jensen,  sagde  i  sin  tale: 

»Lad  os  styrke  hinanden  gennem 
gensidig  kærlighed  . . .  Lad  os  ofte 
mødes  for  at  opbygge  venskab  og 
kærlighed.« 

Endvidere  sagde  han:  »Jeg  vil  begå 


fejl,  men  lad  være  med  at  drøfte  dem 
indbyrdes.  Kom  i  stedet  til  mig,  og 
lad  os  tale  om  det  . . .  Lad  os  se  ud 
over  vore  forskelligheder  og  holde 
sammen.« 

Med  henvisning  til  Tim  4:12  sagde 
han  til  de  unge:  »Vi  har  brug  for  jer 
...  I  er  et  forbillede  for  de  andre.« 

Han  sluttede  ved  at  opfordre  alle 
til  at  tjene  Herren  »af  hele  jeres 
hjerte«  og  understregede  særligt 
missioneringen. 

»Lad  os  glæde  os  over  vort  med- 
lemskab,« sluttede  han. 

Stavspræsident  Erik  Ryttersgaard 
afsluttede  mødet  med  at  rette  en 
tak  til  det  afgående  grenspræsident- 
skab og  sagde  til  de  godt  og  vel  100 
tilstedeværende: 

»I  har  det  godt  her;  pas  godt  på 
det,  I  har.« 

Med  henvisning  til  Joh  15  fortsatte 
han:  »Elsker  hverandre!  Tag  jeres  ful- 
de rustning  på  -  jeres  rustning  af  tro! 
I  jeres  sind  er  der  altid  to  spillere  på 
scenen.  Lad  ikke  den  onde  få  noget 
spiUerum,  men  giv  god  plads  til,  at 
det  gode  kan  trives.  Vort  kald  her  i 
livet  er  at  forkynde  Herrens  evange- 
lium.« 

Efter  at  mødet  var  slut,  kunne 
man  blandt  de  mange  tilstedevæ- 

Missionærerne  hjalp  også  til  ved 
indsamlingen  for  Red  Barnet.  Her  er  det 
ældste  Blackham  og  ældste  Wbeelwright 
ved  valgstedet  på  Østerbro  Stadion. 


rende  føle  stor  glæde  og  begejstring 
over  det,  man  havde  været  vidne  til, 
og  overalt  så  man  medlemmer  give 
udtryk  for  taknemmelighed  og 
glæde  gennem  utallige  håndtryk  og 
omfavnelser.  ■ 

Henning  Jensen,  Horsens  Menighed 


des  da  også  at  rekruttere  indsamlere 
blandt  medlemmerne  til  alle  disse 
steder  fra  9  morgen  til  kl.  8  om  afte- 
nen, hvor  valgstederne  havde  åbent. 

Valgdagen  kom  som  en  flot,  klar, 
men  også  meget  kold,  vinterdag.  Da 
indsamlerne  som  regel  skal  stå  uden 
for  valglokalerne,  var  det  meget 
koldt,  men  det  blev  taget  med  godt 
humør.  Måske  medvirkede  kulden 
endda  til,  at  der  kom  mere  i  indsam- 
lingsbøsserne, fordi  giverne  fik  med- 
lidenhed med  de  blåfrosne  indsam- 
lere. En  indsamler  blev  endda  så  bidt 
af  at  samle  ind,  at  da  hun  var  færdig 
med  sin  vagt  på  en  af  Kirkens  tildelte 
valgsteder,  ringede  hun  til  Red  Bar- 
net for  at  høre  om,  hun  ikke  måtte 
fortsætte  med  at  indsamle  på  hendes 
eget  valgsted.  Det  måtte  hun  selvføl- 
gelig, så  denne  søster  samlede  ind 
næsten  hele  dagen.  Der  var  også 
flere  indsamlere  som  tog  to  vagter  i 
træk,  for  at  vi  kunne  dække  valgste- 
derne i  hele  åbningstiden. 

Optællingen  af  de  indsamlede  be- 
løb viste  da  også,  at  indsatsen  gav 
god  frugt.  Det  samlede  beløb  som 
Københavns  Stavs  indsamlere  samle- 
de ind  til  Red  Barnet  denne  dag,  blev 
over  48.000  kr.  Et  virkelig  flot  resul- 
tat, som  svarede  til  over  en  tiendedel 
af  Red  Barnets  samlede  indsamlings- 
resultat denne  dag!  Hvis  nogen  vil 
vide,  hvor  meget  48.000  kr.  i  mønter 
og  enkelte  sedler  vejer,  kan  jeg 
oplyse,  at  det  er  over  45  kg! 

Alle  indsamlere,  som  trodsede  kul- 
den og  til  de  lokale  koordinatorer, 
gjorde  et  stort  arbejde  på  meget  kort 


tid.  Det  er  dejligt  at  se,  når  medlem- 
mer træder  til  for  at  udføre  barm- 
hjertighedstjeneste,  som  dette  jo 
også  er.  Det  er  også  noget,  som  der 
bliver  lagt  mærke  til  uden  for  Kirken. 
Selv  om  det  på  kort  sigt  kan  være 
svært  at  se,  hvilken  betydning  med- 
lemmernes offervillighed  i  forbindel- 
se med  samfundstjeneste  kan  have  _ 
for  Kirkens  vækst,  så  er  det  min  per-  | 
sonlige  overbevisning  at  vores  offer-  ^ 
villighed  spiller  en  overordentlig  stor  m 

rolle.  Ikke  blot  fordi  vi  dermed  lader  ^ 

< 

vores  lys  skinne  for  verden,  men  for-  ^ 

LU 

di  vi  derved  også  selv  vokser  ånde-  ^ 

"  LU 

ligt;  for  når  »vi  er  i  vores  medmenne-  o 
skers  tjeneste,  tjener  vi  blot  Gud.«  ■  ^ 

o 

Københavns  Stav 
samler  ind  for 
Dansk  Red  Barnet 

1 slutningen  af  januar  blev  Kirkens 
danske  samfundstjeneste  kontak- 
tet af  Red  Barnet  med  en  forespørg- 
sel om,  hvorvidt  vi  endnu  en  gang 
ville  hjælpe  dem  med  deres  indsam- 
ling. Flere  gange  tidligere  har  vi  trådt 
til  med  hjælp  til  deres  store  indsam- 
linger. Denne  gang  gjaldt  det  Red 
Barnets  indsamling  ved  folketingsval- 
get den  8.  februar  2005.  På  trods  af 
en  frist  på  mindre  end  14  dage  sagde 
vi  selvfølgelig  ja  og  gik  straks  i  gang 
med  at  kontakte  de  lokale  informati- 
onsmedarbejdere i  de  forskellige  en- 
heder. Da  Red  Barnet  især  havde 
brug  for  indsamlere  i  Storkøbenhavn 
var  det  Ballerup,  Søborg,  Frederiks- 
berg og  Amager  menigheder,  som 
denne  gang  måtte  træde  til. 

Sammen  med  de  lokale  informati- 
onsmedarbejdere vurderede  vi,  at  vi 
ville  kunne  dække  mindst  ni  valgste- 
der rundt  omkring  i  Storkøbenhavn 
(et  på  Amager  og  i  Ballerup,  tre  på 
Østerbro/Frederiksberg,  og  fire  i 
Gladsaxe/NV-kvarteret)  og  det  lykke- 


Anna-Maria  Andersson, 
Frederiksberg  Menighed, 
Informationschef  i  Københavns  Stav 

